(назив на здружението)

**П Р А В И Л Н И К**

**ЗА НАЧИНОТ НА ВРШЕЊЕ ВИДЕО НАДЗОР**

Врз основа на член 23, став 4 од Законот за заштита на личните податоци, а во врска со член ---, став ---, алинеја --- од Правилникот за за содржината и формата за актот за начинот на вршење на видео надзор, Претседателот/Управниот одбор на (назив на здружението) на ден \_\_\_\_\_\_\_ донесе

**П Р А В И Л Н И К**

**ЗА НАЧИНОТ НА ВРШЕЊЕ ВИДЕО НАДЗОР**

**Основна одредба**

**Член 1**

Со овој правилник се пропишува начинот на вршење видео надзор во просториите на (назив на здружението) кој се јавува во својство на контролор, како и техничките и организациските мерки кои се применуваат за обезбедување тајност и заштита на личните податоци преку вршењето видео надзор, рокот на чување видео записи, начинот на бришење како и начинот на правење сигурносна копија и права и обврски на овластените лица кои имаат пристап до системот за вршење видео надзор.

**Опис на системот за вршење видео надзор**

**Член 2**

Видео надзорот се врши преку \_\_\_\_\_\_\_\_\_\_\_\_\_\_\_\_ камери[[1]](#footnote-1). Едната е поставена на влезот на просториите на (назив на здружението) при што истата е насочена кон влезната врата заради вршење контрола при влез во (назив на здружението). Другите \_\_\_\_\_\_\_ камери се внатрешно поставени и насочени кон работните простории на (назив на здружението).

 Снимките од камерата се пренесуваат на компјутер \_\_\_\_\_\_\_ со цел овозможување контрола и влез во просториите.

Снимките направени од видео надзорот се чуваат на серверите на (назив на здружението) не подолго од \_\_\_\_\_\_ дена[[2]](#footnote-2).

**Цел на вршење видео надзор**

**Член 3**

Видео надзорот се врши со цел да се обезбеди:

* Заштита на сопственоста и
* Обезбедување контрола над влегувањето и излегувањето од службените простории на (назив на здружението)

**Периодична оценка**

**Член 4**

(назив на здружението) на секои две години врши периодична оценка на постигнатите резултати од системот за вршење видео надзор, а особено за:

* Понатамошна потреба од користењето на системот за вршење видео надзор;
* Целта односно целите за вршење видео надзор;
* Можни технички решенија за замена на системот за вршење видео надзор;
* Статистички показатели за пристапот до снимките направени од видео надзорот и
* Начинот на искористување на снимките.

За извршена периодична оценка од став 1 на овој член (назив на здружението) изработува извештај кој е составен дел на документацијата за воспоставување на системот на вршење видео надзор.

**Обработка на лични податоци**

**Член 5**

Преку системот за вршење видео надзорот се обработуваат следните категории лични податоци:

* Физички и физиолошки изглед на лицата кои влегуваат и излегуваат од просториите на (назив на здружението) и
* Физички и физиолошки изглед на вработените/волонтери/ангажирани лица во (назив на здружението)

**Технички мерки**

**Член 6**

(назив на здружението) ги обезбедува следните технички мерки за тајност и заштита на обработката на личните податоци преку системот за вршење видео надзор и тоа:

1. Единствено корисничко име за секое овластено лице;
2. Лозинка[[3]](#footnote-3) креирана од секое овластено лице, составена од комбинација од најмалку осум алфанумерички карактери (од кои минимум една голема буква) и специјални знаци;
3. Корисничко име и лозинка која овозможува пристап на овластеното лице до системот за видео надзор во целина или до поединечни апликации;
4. Автоматизирано одјавување од системот за видео надзор после изминување на определен период на неактивност (не подолго од 15 минути) и за повторно активирање на системот потребно е одново внесување на корисничкото име или лозинката;
5. Автоматизирано отфрлање од системот за видео надзор после три неуспешни обиди за најавување (внесување погрешно корисничко име или лозинка);
6. Софтверска заштитна мрежа бариера (firewall) или рутер помеѓу системот за видео надзор и интернет или било која друга форма на надворешна мрежа, како заштитна мерка против недозволени или злонамерни обиди за влез или пробивање на системот.

**Oрганизациски мерки**

**Член 7**

(назив на здружението) ги обезбедува следните организациски мерки за тајност и заштита на обработката на личните податоци преку системот за видео надзорот и тоа:

1. Ограничен пристап или идентификација за пристап до системот за видео надзор, така што само овластени лица од страна на Претседателот може да имаат пристап до системот за видео надзор;
2. Секое овластено лице има ограничен пристап до системот за видео надзорот во однос на симнување и снимање на видео записите;
3. Уништување на видео записите по истекот на рокот за нивно чување и
4. Почитување на техничките упатства при инсталирање и користење опрема за вршење видео надзор.

**Евидентирање на пристапот и увидот**

**Член 8**

За пристапот и увидот до личните податоци обработени преку системот за вршење видео надзор (назив на здружението) води евиденција, која ги содржи следните податоци:

* Име и презиме на овластеното лице;
* Датум и време на пристапување;
* Цел за пристапување;
* Датум и час на направената снимка до која се пристапува;
* Датум и време, назив и седиште на корисникот на кого му е дадена снимката од видео надзорот
* Вид на медиум во кој е содржана снимката од видео надзорот.

**Овластени лица за обработка на лични податоци преку**

**системот за вршење видео надзор**

**Член 9**

Пристап и увид до личните податоци обработени преку системот за вршење видео надзор има Претседателот во (назив на здружението) коj е овластен за вршење контрола на влезот во (назив на здружението) и администраторот на информацискиот систем.

Овластените лица од став 1 на овој член пред нивното отпочнување со работа или пред пристапот до системот за вршење видео надзор, своерачно потпишуваат Изјава за тајност и заштита на личните податоци преку системот за вршење видео надзор.

Образецот на Изјавата од став 2 на овој член е составен дел на овој правилник (Образец бр.1).

**Рок на чување на снимките од видео надзорот**

**Член 10**

Снимките направени од видео надзорот се чуваат на серверите на (назив на здружението) и тоа не подолго од 4 дена. По истекот на овој рок истите автоматски сами се бришат.

Снимките од видео надзорот може да се чуваат и во подолг временски период од периодот наведен во став 1 на овој член ако е потребно согласно закон, не подолго од времето потребно за исполнување на целите за кои таквиот рок е предвиден.

**Известување за вршење видео надзор**

**Член 11**

На влезот на зградата на (назив на здружението) на видливо и јасно место е истакнато известување дека се врши видео надзор кое содржи:

* Информација дека се врши видео надзор;
* Името на контролорот кој го врши видео надзорот

Известувањето од став 1 на овој член е составен дел на овој правилник.

**Техничка спецификација на опремата**

**Член 12**

За вршење видео надзор се користи систем кој е составен од 6 статични камери кои обезбедуваат максимална резолуција на снимање со среден квалитет на слика, при што истата врши 24 часа снимање и не содржи поддршка за снимање во затемнети простории.

Во системот на видео надзорот се пристапува преку персоналниот компјутер на лицата овластени за контрола на влезот и излезот од просториите на (назив на здружението)

**План за поставеноста на системот за видео надзорот**

**Член 13**

Поставеноста на видео надзорот, просторот каде што се врши истиот, аголот на покриеност на просторот опфатен со видео надзорот може да се видат во Прилогот бр. 1 на овој правилник (слики од надворешната и внатрешната камера поставени во (назив на здружението).

**Супсидијарна примена**

**Член 14**

При обработка на личните податоци преку системот за вршење видео надзор соодветно се применуваат и другите одредби од Правилникот за содржината и формата за актот за начинот на вршење видео надзор (Службен весник на Република Македонија бр. 158/10)

**Завршна одредба**

**Член 15**

Овој правилник влегува во сила и истиот ќе се применува од денот на неговото донесување.

Претседател:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Овде наведувате колку камери и каде се поставени во канцеларии [↑](#footnote-ref-1)
2. Максимален рок е 30 дена. [↑](#footnote-ref-2)
3. Овој член може да се адаптира по ваши потреби [↑](#footnote-ref-3)